Mărturia unui voluntar din linia întâi: "Recompensa e acel «mulțumesc» din suflet“.
Irina are 29 de ani şi de 4 ani lucrează ca voluntar SMURD la ISU Bucureşti-Ilfov. Tânăra spune că voluntariatul e o prioritate pentru ea, fără să ţină cont de locul de muncă. Irina este asistent medical la un cabinet stomatologic.
La cei 29 de ani ai săi, Irina e unul din oamenii
pe care ai vrea să îi cunoști pentru a le mulțumi pentru solidaritatea lor. Ea
e voluntar la ISU Bucureşti Ilfov și spune că nu îşi poate imagina cum ar fi fost
viaţa ei fără să se dedice celor care au nevoie de ajutor şi sunt în suferinţă.Pentru ea, voluntariatul nu e ceva nou. Uite ce
mărturisește Irina: "Cea mai mare recompensă pe care o am, fiind voluntar pe
ambulanţă SMURD este acel «mulţumesc» spus din suflet. Fac voluntariat din
primul an de facultate, nu era ceva nou pentru mine, dar era nou că vin şi fac
voluntariat la o unitate militară. În 2016 m-am înscris în programul
Salvator din Pasiune şi aşa am ajuns să fac parte din această familie“.Colegii tinerei spun că nu e nicio diferenţă între Irina şi un pompier angajat. Iată ce spune unul din ei: "Fiind încă o persoană în plus este un lucru foarte bun, mai ales că îi place ceea ce face şi pune suflet“.În prezent, Irina este asistent medical la un
cabinet stomatologic, dar spune că "locul de muncă l-am ales în aşa fel încât
să pot veni aici şi să fac în continuare ceea ce fac de aproximativ 4 ani de
zile“. Totuși,
visul ei e ca atunci când va avea ocazia să poată fi angajat SMURD.